5 . Þorsteinn Már með alla þræði í hendi sér Engin hefðbundin framkvæmdastjórn var hjá Samherja heldur liggja allir þræðirnir við stjórnun þess , um stór og smá mál , til forstjórans og stórs eiganda , Þorsteins Más Baldvinssonar . Þetta var meðal þess sem fram kom í gögnum sem Wikileaks birti í tengslum við umfjöllun um Samherja í nóvember 2019 . Þar er meðal annars að finna úttekt sem sérfræðingar á vegum KPMG í Hollandi unnu á starfsemi Samherja . Tilgangur skýrslu sérfræðingana frá Hollandi var að gefa yfirlit af starfsemi Samherja , og ekki síst „ flókið innanhúss hagkerfi stórfyrirtækis sem starfar víða um heim , “ eins og orðrétt segir í bókinni . Auglýsing Það var mat sérfræðingana að í grundvallar atriðum væri skipurit félagsins einfalt : Þorsteinn Már ræður . 4 . Gunnar Bragi : Fór í algjört minnisleysi og týndi fötunum mínum „ Það sem situr einna verst í mér eftir þetta kvöld er í fyrsta lagi það að muna ekki neitt frá því að ég kem inn á barinn og einum og hálfum sólarhring eftir . Þannig að ég velti því fyrir mér hvað í fjandanum gengur á þarna . “ Þetta sagði Gunnar Bragi Sveinsson , þingmaður og varaformaður Miðflokksins , í viðtali í sjónvarpsþættinum 21 á Hringbraut í janúar 2019 . Hann sagðist hafa týnt frakkanum sínum og lyklunum þetta kvöld . 3 . Kristján Vilhelmsson kvartaði yfir skrifum Jóns Steinssonar við Columbia „ Í krafti stöðu minnar sem formaður stjórnar Útvegsmannafélags Norðurlands beini ég þeirri spurningu til þín hvort slíkur pólitískur áróður samræmist siðareglum Columbia-háskóla . “ Þetta er meðal þess sem kom fram í bréfi sem Kristján Vilhelmsson , stærsti eigandi og útgerðarstjóri Samherja , sendi til bandaríska háskólans Columbia vegna skrifa Jóns Steinssonar , sem hagfræðings sem starfaði við skólann . Skrif Jóns höfðu verið um íslenskan sjávarútveg og aðrar fjárfestingar eigenda sjávarútvegsfyrirtækja , höfðu birst á íslenskum miðlum einvörðungu og hann notaði ekki nafn Columbia-háskóla vegna þeirra . Bréfasendingin hafði engin áhrif á stöðu Jóns innan háskólans . 2 . Samherji brást við yfirvofandi umfjöllun Daginn áður en að umfjöllun Kveiks , Stundarinnar , Wikileaks og Al Jazeera um útgerðarfyrirtækið Samherja hófst sendi það frá sér yfirlýsingu , þar sem sagði að félagið hafi orðið þess áskynja að fyrrverandi stjórnandi félagsins í Namibíu , Jóhannes Stefánsson , hefði farið til fjölmiðla og „ lagt fram alvarlegar áskanir á hendur núverandi og fyrrverandi stjórnendum Samherja “ . „ Við tökum þessu mjög alvarlega og höfum ráðið alþjóðlegu lögmannsstofuna Wikborg Rein í Noregi til að framkvæma ítarlega rannsókn á starfseminni í Afríku . Þar til niðurstöður þeirrar rannsóknar liggja fyrir munum við ekki tjá okkur um einstakar ásakanir , “ sagði í yfirlýsingu Samherja . Auglýsing Jafnframt sagði í yfirlýsingunni að Samherji hafi viljað „ setjast niður “ með RÚV til að fara yfir upplýsingar , en því hafi verið hafnað . 1 . Trúði ekki að hjólandi Dagur væri borgarstjóri Yfirmaður öryggismála við Höfða þríspurði starfsmann sendiráðs Bandaríkjanna hvort að Dagur B. Eggertsson væri virkilega borgarstjórinn í Reykjavík þegar Dagur kom í Höfða í byrjun september til að vera viðstaddur fund með Mike Pence , varaforseta Bandaríkjanna . Ástæðan fyrir því að yfirmaðurinn trúði ekki að Dagur gæti verið borgarstjóri var sú að Dagur var hjólandi . „ Ég hef aldrei hitt borgarstjóra á hjóli áður , “ sagði yfirmaðurinn á ensku við borgarstjórann . Frétt af þessu atviki var mest lesna frétt Kjarnans á árinu 2019 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .